เบื้องหลัง “บิทาซซ่า” แพลตฟอร์มคริปโตไทยโกอินเตอร์
ปัจจุบันสินทรัพย์ที่กำลังเป็นกระแส คงไม่พ้น “คริปโทเคอร์เรนซี” เนื่องจากเป็นสินทรัพย์ที่มีผลตอบแทนและความผันผวนที่สูง  เราจึงได้เห็นบริษัทมากมายเข้ามาชิงโอกาสทางธุรกิจจากสินทรัพย์นี้  ด้วยการสร้างแพลตฟอร์มซื้อขายคริปโต  อย่างไรก็ตาม หนึ่งในแพลตฟอร์มที่น่าจับตามอง คือ “บิทาซซ่า” แพลตฟอร์มคริปโตไทย ที่มุ่งมั่นเป็นผู้ให้บริการนายหน้าในการซื้อขายแลกเปลี่ยน และการลงทุนในสินทรัพย์ดิจิทัลชั้นนําแบบไร้พรมแดน
18 มี.ค. 2565

Bitazza x ลงทุนแมน
ปัจจุบันสินทรัพย์ที่กำลังเป็นกระแส คงไม่พ้น “คริปโทเคอร์เรนซี”
เนื่องจากเป็นสินทรัพย์ที่มีผลตอบแทนและความผันผวนที่สูง
เราจึงได้เห็นบริษัทมากมายเข้ามาชิงโอกาสทางธุรกิจจากสินทรัพย์นี้ 
ด้วยการสร้างแพลตฟอร์มซื้อขายคริปโต
อย่างไรก็ตาม หนึ่งในแพลตฟอร์มที่น่าจับตามอง คือ “บิทาซซ่า” แพลตฟอร์มคริปโตไทย ที่มุ่งมั่นเป็นผู้ให้บริการนายหน้าในการซื้อขายแลกเปลี่ยน และการลงทุนในสินทรัพย์ดิจิทัลชั้นนําแบบไร้พรมแดน
ซึ่งล่าสุด บิทาซ​ซ่า​ได้​ประกาศ​ผลประกอบการ​ในปี 2564 ผ่านช่องทางโซเชียลมีเดียของบิทาซซ่าอย่าง เฟซบุ๊ก อินสตาแกรม ทวิตเตอร์ ว่ามีผู้ใช้งาน​บนแพลตฟอร์ม เติบโต​ถึง 20​ เท่า ภายใน 1 ปี (นับจากวันที่ 1 มกราคม - 31 ธันวาคม พ.ศ. 2564)
โดยมียอดธุรกรรมการซื้อขายสินทรัพย์ดิจิทัลบนแพลตฟอร์ม​ทั้งปีจากหลักล้าน ก้าวเข้าสู่กว่าแสนล้านบาท และผู้ใช้งาน​ที่ดาวน์โหลด​แอปพลิเคชันของบิทาซซ่าแล้วกว่า​ 500,000 คน​
รวมถึงปัจจุบัน บิทาซซ่าเป็นแพลตฟอร์มที่มีทางเลือก​การลงทุน​ให้ผู้ใช้งานเข้าถึงเหรียญบนกระดานมากถึง​ 61​ ​เหรียญ​อีกด้วย
อะไรคือเบื้องหลังความสำเร็จครั้งนี้ ? 
ลงทุนแมนจะเล่าให้ฟัง
อันดับแรก ที่ทำให้บิทาซซ่าเติบโตอย่างรวดเร็ว นั่นคือ การมีคอมมูนิตี้ที่แข็งแกร่ง
สำหรับบิทาซซ่าแล้ว สิ่งที่ทำให้แพลตฟอร์มแข็งแกร่งได้ตลอดไปนั้นคือ “ผู้ใช้งาน”
นั่นจึงทำให้บิทาซซ่าเลือกให้ความใส่ใจกับผู้ใช้งานเป็นหลัก โดยการมอบสิทธิประโยชน์ต่าง ๆ ให้กับคอมมิวนิตีมาตลอด
ตัวอย่างก็เช่น
- การแจกเหรียญ BTZ ให้สะสมฟรี
บิทาซซ่าเป็นแพลตฟอร์มแรกในไทย ที่มีการแจก BTZ ยูทิลิตีโทเคนให้คอมมิวนิตีสะสมฟรี ๆ เพื่อนำมาใช้ประโยชน์ต่าง ๆ ไม่ว่าจะเป็น รับส่วนลดค่าธรรมเนียมซื้อขายเทรด สะสมเพื่อรับสิทธิประโยชน์ การวางสเตก
- การสร้างระบบการสร้างระบบคอมมูนิตี้โหวต
อย่างที่บอกไปว่า บิทาซซ่าให้ความสำคัญกับผู้ใช้งานเป็นหลัก นั่นจึงทำให้บิทาซซ่ารับฟังความคิดเห็นของผู้ใช้งานด้วย 
เช่น ให้ผู้ใช้งานร่วมโหวตเหรียญ และระบบฟีเจอร์ที่อยากให้มีในบิทาซซ่า
เพื่อนำความเห็นเหล่านั้น มาประกอบการตัดสินใจเลือกลิสต์เหรียญ เลือกผลิตภัณฑ์ และพัฒนาระบบฟีเจอร์ต่าง ๆ ในเวลาต่อมา
จากเหตุผลนี้ จึงไม่ใช่เรื่องน่าแปลกใจที่คอมมิวนิตีของบิทาซซ่าจะสามารถเติบโตอย่างก้าวกระโดด และแข็งแกร่ง
รู้หรือไม่ว่า คุณอนันดา เอเวอริงแฮม นักแสดงหนุ่มชื่อดัง และคุณณิชชา ธนาลงกรณ์ แฟชั่นนิสต้าสาว ก็อยู่ในคอมมูนิตี้นี้เช่นกัน
 
ร่วมค้นหาคำตอบของเส้นทางสู่อิสรภาพในแบบของคุณเองไปกับคุณอนันดา เอเวอริงแฮม แอมบาสเดอร์และผู้ใช้งานจริงของบิทาซซ่าเพิ่มเติมได้ที่นี่ : 
ส่วนเหตุผลต่อมาที่จะไม่พูดถึงก็คงไม่ได้ คือ การลิสต์เหรียญใหม่ก่อนใคร
เวลานี้ เราจะเห็นได้ว่า คริปโทเคอร์เรนซีประเภท DeFi, GameFi, Metaverse, Smart Contract และ Web3 มีให้ซื้อขายมากมายบนแพลตฟอร์มคริปโตในไทยเป็นที่เรียบร้อยแล้ว
ซึ่งผู้ที่นำกระแสลิสต์เหรียญเหล่านี้ในไทยไม่ใช่ใครอื่นใด แต่คือบิทาซซ่า นั่นเอง
เหตุผลที่เป็นแบบนี้ เพราะว่าบิทาซซ่าเข้าใจในระบบนิเวศของอุตสาหกรรมสินทรัพย์ดิจิทัล เรื่องราวความเป็นมา และวิวัฒนาการของคริปโต รวมถึงจิตวิทยาของนักเทรด และสถาบันการลงทุน
เนื่องจากรูปแบบธุรกิจของบิทาซซ่าในฐานะโบรกเกอร์ ซึ่งดึงสภาพคล่องจากแหล่งต่าง ๆ ทั่วโลก ส่งผลให้บิทาซซ่าสามารถลิสต์เหรียญบนกระดานได้อย่างรวดเร็ว และยังเป็นที่แรกที่เปิดโอกาสการลงทุนให้กับคนไทยในหลาย ๆ เหรียญ
นอกจากนี้ บิทาซซ่ายังมุ่งมั่นและผลักดันการใช้คริปโทเคอร์เรนซีในชีวิตจริงด้วย 
โดยการวางสเตก และจับมือพันธมิตรเตรียมตัวเปิดอีคอมเมิร์ซ การ์ดที่ใช้ได้ในชีวิตประจำวัน และวอลเล็ต ที่ช่วยให้ธุรกิจทำระบบสะสมพอยต์ได้อย่างสะดวกสบาย
และเหตุผลสุดท้าย ทีมผู้บริหารมากด้วยประสบการณ์และความเชี่ยวชาญ
รู้หรือไม่ว่า ทีมผู้บริหารของบิทาซซ่านั้น มาจากหลากหลายอุตสาหกรรม
ทั้งจากภาคการเงินการลงทุน การธนาคาร ไปจนถึงธุรกิจเทคโนโลยี
และสิ่งที่สำคัญคือ บิทาซซ่ามีการบริหารจัดการและการปฏิบัติงานด้วยตัวเอง 
ทั้งในส่วนของการพัฒนา​ผลิตภัณฑ์ ​และเทคโนโลยีของแพลตฟอร์ม
จากเรื่องราวนี้ ส่งผลให้บริษัทมีการทำงานที่รวดเร็ว นั่นเอง
ทีนี้ เราลองมาทำความรู้จัก 8 บุคคลสำคัญ 
ผู้ที่อยู่เบื้องหลังการทำงานครั้งนี้ ว่าเป็นใคร แล้วทำหน้าที่อะไรกันบ้าง ?
1. คุณเควิน เฮง ผู้ร่วมก่อตั้งและประธานเจ้าหน้าที่ฝ่ายกลยุทธ์
หากถามว่าใครอยู่เบื้องหลังทุกทิศทางธุรกิจ เทคโนโลยี ผลิตภัณฑ์ บริการ และเหรียญบนแพลตฟอร์ม ก็คือ คุณเควิน เฮง
ด้วยประสบการณ์มากกว่า 10 ปีของคุณเควินในแวดวงการลงทุน การธนาคาร และการเงินองค์กร รวมถึงเป็นผู้เชี่ยวชาญด้านพัฒนาธุรกิจและพันธมิตรของ Grab โดยดูแลบริหารการจัดตั้งและพัฒนาบริษัทขึ้นมาตั้งแต่แรกเริ่ม
ทำให้คุณเควินได้นำประสบการณ์เหล่านั้นมาเป็นผู้กำหนดทิศทางกลยุทธ์และวิสัยทัศน์ บริหารจัดการแผนพัฒนาผลิตภัณฑ์และบริการของบิทาซซ่าอีกด้วย
2. คุณกวิน พงษ์พันธ์เดชา ผู้ร่วมก่อตั้งและประธานเจ้าหน้าที่บริหาร
หลังจากคุณกวินสั่งสมประสบการณ์เป็นผู้ออกแบบระบบการลงทุนแบบอัตโนมัติให้กับบริษัทระดับโลกอย่าง WorldQuant
เขาก็เกิดความสนใจในระบบการลงทุนแบบกระจายศูนย์ที่ให้นักลงทุนเข้าถึงโอกาสใหม่ ๆ อย่าง Decentralized Finance (DeFi)
ทำให้ปัจจุบันคุณกวินจึงมาเป็นผู้ร่วมกำหนดและดูแลภาพกว้างของทิศทางธุรกิจบิทาซซ่าฝั่งประเทศไทย และทำหน้าที่ในการดูแลการประสานงานเรื่องกฎเกณฑ์ทางกฎหมาย และการควบคุมดูแลของภาครัฐด้วย
3. คุณเจเรมี ฝง ผู้ร่วมก่อตั้งและประธานเจ้าหน้าที่ฝ่ายประสบการณ์
ด้วยความที่คุณเจเรมีมีประสบการณ์เป็นผู้เชี่ยวชาญด้านการเงินและผู้บริหารเงินทุนให้กับองค์กรระดับโลก ที่ติดอันดับ Fortune 500 หลายแห่ง
ทำให้คุณเจเรมีกลายเป็นผู้วางกลยุทธ์ในการจัดหาเงินทุนให้กับองค์กรได้อย่างมีประสิทธิภาพ ตลอดจนสร้างและสานสัมพันธ์เชิงกลยุทธ์กับพันธมิตรผู้มีส่วนร่วม
4. คุณวิมลพรรณ วิบูลย์มา ประธานเจ้าหน้าที่ฝ่ายการสื่อสาร
เป็นผู้กำหนดทิศทางภาพลักษณ์องค์กร การสื่อสารองค์กร การสื่อสารทางการตลาด ประชาสัมพันธ์ พัฒนาทรัพยากรบุคคล และช่วยสนับสนุนดูแลความสัมพันธ์ระหว่างพันธมิตร
5. คุณฮามิด เรซ่า โมเมนี ประธานเจ้าหน้าที่ฝ่ายเทคโนโลยี
เป็นผู้อยู่เบื้องหลังการบริหารโครงสร้างพื้นฐานของระบบนิเวศบิทาซซ่า ทั้งการใช้เทคโนโลยี บริหารเครือข่ายและระบบเชื่อมต่อ และสถาปัตยกรรม ซึ่งเปรียบเสมือนกระดูกสันหลังแห่งด้านเทคโนโลยีของบิทาซซ่า
6. คุณดาร์เรน ลี ประธานเจ้าหน้าที่บริหารด้านแบรนด์
เป็นผู้นำในการสร้างมูลค่าให้กับแบรนด์บิทาซซ่าแก่ทั้งลูกค้าและพนักงาน
ด้วยการออกแบบครีเอทีฟ คอนเซปต์ และการวางกลยุทธ์แคมเปญการตลาด
7. คุณธัญ จันทรมังคละศรี ประธานเจ้าหน้าที่ฝ่ายเศรษฐศาสตร์
เป็นผู้สร้างเศรษฐศาสตร์ของระบบนิเวศบิทาซซ่า รวมไปถึงพัฒนาและต่อยอดกลยุทธ์เศรษฐศาสตร์โทเคนของเหรียญ BTZ และวิเคราะห์วิจัยโปรเจกต์คริปโทเคอร์เรนซีที่เปิดซื้อขายอยู่บนแพลตฟอร์ม ซึ่งช่วยเพิ่มโอกาสการลงทุนกับกลุ่มลูกค้า
8. คุณชาน เหวยหยี่ ประธานเจ้าหน้าที่บริหารภาคโกลบอล
ผู้นำในการขยายธุรกิจบิทาซซ่าในต่างประเทศ โดยเฉพาะตลาดเอเชียอาคเนย์ เอเชียใต้ ออสเตรเลีย ยุโรป แอฟริกา ลาตินอเมริกา รวมถึงเป็นผู้ริเริ่มปรับโครงสร้างองค์กรของบริษัท และการระดมทุนสำหรับการเติบโตของบิทาซซ่าในอนาคต
มาถึงตรงนี้ จะเห็นได้ว่าแต่ละบุคคลล้วนสำคัญต่อบิทาซซ่า จึงปฏิเสธไม่ได้เลยว่า ส่วนสำคัญที่ทำให้แพลตฟอร์มประสบความสำเร็จ เพราะทีมผู้บริหารด้วยเช่นกัน
ทั้งหมดนี้ ก็คือเรื่องราวเบื้องหลัง “บิทาซซ่า” แพลตฟอร์มคริปโตไทยโกอินเตอร์
ปัจจุบันบิทาซซ่าเป็นแพลตฟอร์มคริปโตเจ้าแรกและเจ้าเดียว ที่ได้รับใบอนุญาตจากประเทศศรีลังกา (Digital Asset Exchange) ทำให้เป็นธุรกิจคริปโทเคอร์เรนซีไทย ที่เปิดประตูสู่ภูมิภาคเอเชียใต้ก่อนใคร
และพร้อมลุยในทิศทางนี้ต่อไป ด้วยการขอใบอนุญาตในประเทศต่าง ๆ ทั้งในประเทศเพื่อนบ้านอย่างเอเชียอาคเนย์ และประเทศอื่น ๆ ในเอเชียใต้ ออสเตรเลีย ยุโรป แอฟริกา และลาตินอเมริกา
ก็น่าติดตามเหมือนกันว่า แพลตฟอร์มคริปโตต้นกำเนิดจากไทยจะไปได้ไกลขนาดไหน...
 
คำเตือน : BTZ token ถูกพัฒนาโดยกลุ่มของบริษัท บิทาซซ่า จำกัด จึงอาจมีผลประโยชน์ทับซ้อน (Conflict of Interest) ระหว่างกลุ่มบริษัท เนื่องจากตลาดสินทรัพย์ดิจิทัลมีความเสี่ยงและความผันผวนสูง อาจสูญเสียเงินลงทุน ผู้ลงทุนควรศึกษา และทำความเข้าใจข้อมูลที่เกี่ยวข้องของเหรียญ BTZ และข้อมูลของแต่ละเหรียญก่อนตัดสินใจลงทุน รวมทั้งลงทุนให้เหมาะสมเหมาะสมกับระดับความเสี่ยงที่ท่านยอมรับได้